गैजेट डेस्क : एप्पल डिवाइसेस में चार्जिंग की समस्या आने पर iOS 12 को रिलीज कर इसे ठीक किया गया था। अब कंपनी द्वारा रिलीज की गई नई अपडेट ने यूजर्स की समस्या को और भी बढ़ा दिया है। द इकोनॉमिक टाइम्स की रिपोर्ट के मुताबिक, एप्पल डिवाइसेस को iOS के नए वर्जन 12.0.1 में अपडेट करने के बाद फ्रीक्वेंसी ब्रोकन कॉल्स, नेटवर्क और सिग्नल कनेक्टिविटी से जुड़ी समस्याएं सामने आई हैं, जिससे यूजर्स को काफी परेशानी का सामना करना पड़ रहा है।